మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
మాటతప్పేవాళ్లను లోఫర్స్ అంటారు.. టీడీపీకి పోసాని కౌంటర్
నంది అవార్డులపై లొల్లిచేసిన తెలుగు సినీ కళాకారులు ఏపీ ప్రత్యేక హోదా విషయంలో ఎందుకు నోరు మెదపడంలేదని తెలుగుదేశం పార్టీ నేత, ఎమ్మెల్సీ బాబూ రాజేంద్రప్రసాద్ మండిపడిన విషయం తెలిసిందే.
Samayam Telugu | Updated:
Mar 21, 2018, 11:26AM IST
నంది అవార్డులపై లొల్లిచేసిన తెలుగు సినీ కళాకారులు ఏపీ ప్రత్యేక హోదా విషయంలో ఎందుకు నోరు మెదపడంలేదని తెలుగుదేశం పార్టీ నేత, ఎమ్మెల్సీ బాబూ రాజేంద్రప్రసాద్ మండిపడిన విషయం తెలిసిందే. టాలీవుడ్‌పై తీవ్ర వాఖ్యలు చేసిన రాజేంద్రప్రసాద్‌కు నటుడు, రచయిత పోసాని కృష్ణమురళి దిమ్మతిరిగే కౌంటర్ ఇచ్చారు. తనదైన శైలిలో విరుచుకుపడ్డారు. అప్పుడేమో ప్యాకేజీ.. ఇప్పుడేమో ప్రత్యేక హోదా అంటూ తమ అవసరాలకు తగ్గట్టు మాటతప్పినవాళ్లను లోఫర్స్ అంటారని నిప్పులు చెరిగారు. ఈ మేరకు ఓ వార్తా ఛానెల్‌తో పోసాని మాట్లాడారు.
అసలు హోదానే వద్దని ముఖ్యమంత్రి చంద్రబాబు చెబితే మనస్ఫూర్తిగా నమ్మామని, ‘హోదా కన్నా ప్యాకేజీనే ముద్దు’ అనుకున్నామని పోసాని అన్నారు. ఇప్పుడు మోదీతో చంద్రబాబుకు ఏవో గొడవలొస్తే అదేదో ఏపీ ప్రజల సమస్యగా మాట్లాడటం ఎంతవరకు సమంజసమని ప్రశ్నించారు. ‘అప్పుడేమో ప్యాకేజీ, ఇప్పుడేమో ప్రత్యేక హోదా అంటూ మాటతప్పినవాళ్లను లోఫర్‌ అనేకదా అంటారు’ అని పోసాని వ్యాఖ్యానించారు. ‘సినిమా వాళ్లకు చేవలేదు. మేం ఏసీ రూముల్లో కూర్చొని కులుకుతాం. మేం వెధవలం. మాకు ఏదీ చేతకాదు. అయితే నాదో ప్రశ్న. ప్రత్యేక హోదా కోసం విజయవాడలో ఎందరో దీక్ష చేశారు. చలసాని శ్రీనివాస్ లాంటి వాళ్లు దీక్ష చేస్తే మీరెందుకు లాఠీలతో కొట్టించారు? వాళ్ల చొక్కాలు చిరిగేదాకా ఎందుకు కొట్టారు? ప్రత్యేక హోదా కోసం ఇంత తపించిపోతున్న రాజేంద్రప్రసాద్ గారు, చంద్రబాబు గారు.. అదే హోదా కోసం పోరాడుతున్న ఈ ప్రజల్ని ఎందుకు వెంటపడి కొట్టించారు. అంటే మీరు చెత్తగాళ్లా? బేవార్స్ గాళ్ల? రాజకీయ బ్రోకర్సా?’ అంటూ పోసాని ఊగిపోయారు.